**Ministru kabineta noteikumu projekta**

**„Grozījumi Ministru kabineta 2018.gada 9.janvāra noteikumos Nr.24 „Noteikumi par valsts nodevu apraides atļaujas izsniegšanai un pamatnosacījumu pārskatīšanai, retranslācijas atļaujas izsniegšanai un pārreģistrācijai, kā arī apraides tiesību īstenošanas uzraudzībai”” sākotnējās ietekmes novērtējuma**

**ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta „Grozījumi Ministru kabineta 2018.gada 9.janvāra noteikumos Nr.24 „Noteikumi par valsts nodevu apraides atļaujas izsniegšanai un pamatnosacījumu pārskatīšanai, retranslācijas atļaujas izsniegšanai un pārreģistrācijai, kā arī apraides tiesību īstenošanas uzraudzībai”” (turpmāk – Projekts) mērķis ir precizēt Ministru kabineta 2018.gada 9.janvāra noteikumus Nr.24 „Noteikumi par valsts nodevu apraides atļaujas izsniegšanai un pamatnosacījumu pārskatīšanai, retranslācijas atļaujas izsniegšanai un pārreģistrācijai, kā arī apraides tiesību īstenošanas uzraudzībai” (turpmāk – noteikumi Nr.24), nodrošinot efektīvāku valsts nodevu piemērošanu.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots, pamatojoties uz Elektronisko plašsaziņas līdzekļu likuma 15.panta devīto daļu, 18.panta trešo daļu un 19.panta otro daļu, kas paredz iekasēt valsts nodevu par apraides atļaujas izsniegšanu un pamatnosacījumu pārskatīšanu, retranslācijas atļaujas izsniegšanu un pārreģistrāciju, kā arī apraides tiesību īstenošanas uzraudzību. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu Nr.24 2.punkts nosaka, ka par apraides atļaujas izsniegšanu, apraides atļaujas pamatnosacījumu pārskatīšanu un retranslācijas atļaujas izsniegšanu, kā arī ikgadējo nodevu par apraides tiesību īstenošanas uzraudzību un par retranslācijas atļaujas pārreģistrāciju, ir maksājama valsts nodeva, nosakot to apmēru, maksāšanas kārtību un termiņus.Projekts paredz izmaiņas valsts nodevas par retranslācijas atļaujas pārreģistrāciju samaksas kārtībai attiecībā uz noteikumos Nr.24 iekļautajiem nosacījumiem valsts nodevas apmēra samazināšanai, kā arī atsevišķas tehniska un praktiskā rakstura izmaiņas, lai uzlabotu valsts nodevas piemērošanu un efektīvāk īstenotu Nacionālās elektronisko plašsaziņas līdzekļu padomes (turpmāk – Padome) kā regulatora uzraudzību.Noteikumu Nr.24 piemērošanas gaitā Padome saskaras ar virkni tehniska rakstura nepilnībām (piemēram, valsts nodevas samaksas termiņa neatbilstība *de minimis* atbalsta piešķiršanas nepieciešamajiem datiem), kas kavē noteikumu Nr.24 efektīvu piemērošanu un palielina Padomes administratīvo slogu. Noteikumu Nr.24 2.3.apakšpunkts paredz valsts nodevu par retranslācijas atļaujas pārreģistrāciju neatkarīgi no retranslējamās programmas izplatīšanas veida – 10 *euro* gadā par katru retranslēto (izplatīto) programmu atbilstoši iepriekšējā gadā retranslēto (izplatīto) programmu kopskaitam no programmas retranslēšanas (izplatīšanas) pirmās dienas, nosakot valsts nodevas maksāšanas kārtību, atvieglojumus un maksāšanas termiņus.Noteikumu Nr.24 5.2.apakšpunkts un 11.punkts nosaka, ka valsts nodevu par retranslācijas atļaujas pārreģistrāciju elektroniskie plašsaziņas līdzekļi (turpmāk – EPL), kuriem līdz 2017.gada 31.decembrim izdota retranslācijas atļauja, sāk maksāt no 2019.gada 1.janvāra par 2018.gadā retranslētajām programmām un maksā katru gadu līdz 31.janvārim par iepriekšējā gadā retranslētajām (izplatītajām) programmām. Savukārt noteikumu Nr.24 9.1.apakšpunkts nosaka, ka minētā valsts nodeva tiek samazināta tiem retranslācijas atļaujas saņēmējiem, kuru gada neto apgrozījums nepārsniedz 500 000 *euro*, izņemot noteikumu Nr.24 2.3.1.apakšpunktā minētos gadījumus.Ņemot vērā, ka valsts nodevu samaksa noteiktajā termiņā (līdz 31.janvārim), ziņas par komercsabiedrību gada pārskata datiem par iepriekšējo gadu vēl nav pieejamas, lai piemērotu valsts nodevas samazinājumu tiem EPL, kuru gada neto apgrozījums nepārsniedz 500 000 *euro*, Padomei šobrīd ir nepieciešams pieprasīt no EPL papildu dokumentus, kas apliecina EPL tiesības uz valsts nodevas samazinājumu. Minētais rada papildu administratīvo slogu Padomei un neatbilst Valsts pārvaldes iekārtas likuma 10.panta astotajai daļai, kas nosaka, ka valsts pārvaldi organizē pēc iespējas ērti un pieejami privātpersonai. Ja informācija, kura nepieciešama pārvaldes lēmuma pieņemšanai, kas regulē publiski tiesiskās attiecības ar privātpersonu, ir citas institūcijas rīcībā, iestāde to iegūst pati, nevis pieprasa no privātpersonas. Tādējādi, lai ievērotu labas pārvaldības principus un neradītu Padomei papildu administratīvo slogu, ar Projekta 3.punktu ir grozīts noteikumu Nr.24 5.2.apakšpunkts, nosakot, ka valsts nodevu par retranslācijas atļaujas pārreģistrāciju veic katru gadu līdz 31.maijam, šādā redakcijā: „5.2. šo noteikumu 2.3.apakšpunktā minētajā gadījumā – katru gadu līdz 31.maijam par iepriekšējā gadā retranslētajām (izplatītajām) programmām;”.Papildus ar Projekta 4.punktu ir nepieciešams grozīt noteikumu Nr.24 11.punktu nosakot, ka noteikumu Nr.24 2.3.apakšpunktā paredzēto valsts nodevu elektroniskie plašsaziņas līdzekļi, kuriem līdz 2017.gada 31.decembrim izdota retranslācijas atļauja, maksā katru gadu līdz kārtējā gada 31.maijam par iepriekšējā gadā retranslētajām programmām, atbilstoši elektroniskā plašsaziņas līdzekļa iesniegtajam retranslējamo programmu sarakstam. Minētie grozījumi ir nepieciešami, lai nodrošinātu efektīvāku valsts nodevu piemērošanu, Padomes uzraudzību, kā arī lai mazinātu Padomes šim pasākumam patērētos resursus (pieprasot no EPL papildu dokumentus, apstrādājot EPL iesniegtos valsts nodevas apmēra pārrēķina pieteikumus).Padomei ir grūtības ar noteikumu Nr.24 2.3.2.2.apakšpunkta piemērošanu, kas nosaka, ka valsts nodeva netiek aprēķināta par programmas, kuras galalietotājam ir pieejamas valsts valodā, tai skaitā ar dublēšanu, ieskaņošanu vai subtitrēšanu. Ņemot vērā, ka Padomei nebija pieejama informācija par katra atsevišķa EPL programmām, kuras tiek nodrošinātas ar dublēšanu, ieskaņošanu vai subtitrēšanu valsts valodā, radās grūtības, uzraugot noteikumu Nr.24 izpildi attiecībā uz maksājamās valsts nodevas apmēru.Padome 2018.gada 11.decembrī organizēja semināru programmu izplatīšanas pakalpojumu sniedzējiem par noteikumu Nr.24 piemērošanu saistībā ar valsts nodevām par retranslācijas atļaujas izsniegšanu un ikgadējo nodevu par retranslācijas atļaujas pārreģistrāciju, kurā Padome īpaši ir skaidrojusi EPL ikgadējās valsts nodevas par retranslācijas atļaujas pārreģistrāciju piemērošanas principus. Tomēr valsts nodevas apmēra aprēķināšana atbilstoši EPL retranslējamo programmu sarakstam izraisīja daudz diskusiju.Lai veicinātu nozares izpratni par noteikumu Nr.24 darbības principiem un valsts nodevas aprēķināšanu, Padome 2019.gada sākumā aprēķināja un elektroniski izsūtīja EPL paziņojumus par maksājamo valsts nodevas summu, norādot katram EPL individuāli aprēķinātu valsts nodevu par retranslācijas atļaujas pārreģistrāciju atbilstoši iepriekšējā gadā retranslēto (izplatīto) programmu kopskaitam no programmas retranslēšanas (izplatīšanas) pirmās dienas. Pēc Padomes paziņojuma par maksājamo valsts nodevas summu nosūtīšanas, Padome saņēma lielu skaitu EPL iebildumu par maksājamo valsts nodevas summu, kuri bieži vien bija saistīti ar to, ka attiecīgais EPL ir nodrošinājis programmu ar dublēšanu, ieskaņošanu vai subtitrēšanu valsts valodā un tātad programmai nepienākas valsts nodevas atbrīvojums. Tomēr Padomes uzturētajā EPL, kuri retranslē audio un audiovizuālās programmas, elektroniskajā reģistrācijas sistēmā šī informācija netika norādīta.Detalizētu kārtību retranslācijas veikšanai un programmu iekļaušanai Latvijā retranslējamo programmu sarakstā paredz Padomes „Elektronisko plašsaziņas līdzekļu nozares attīstības nacionālās stratēģijas 2018. – 2022.gadam” (apstiprināta ar Padomes 2018.gada 12.aprīļa lēmumu Nr.63) pielikums Nr.5 „Retranslācijas atļauju izsniegšanas un darbības īstenošanas kārtība”. Atbilstoši Padomes izsniegtajai atļaujai, EPL izvēlas retranslējamās programmas no programmu saraksta, kuras jau tiek retranslētas Latvijā, vai pievieno jaunu programmu. Darbības tiek veiktas Padomes uzturētajā elektroniskajā reģistrācijas sistēmā.Valsts nodevas par retranslācijas atļaujas pārreģistrēšanu primārais mērķis ir nostiprināt EPL pienākumu nodrošināt „*must carry*” programmas noteiktajā secībā (noteikumu Nr.24 2.3.2.1.apakšpunkts), veicināt programmu retranslāciju latviešu valodā (noteikumu Nr.24 2.3.2.2.apakšpunkts) un Eiropas Savienības izglītības un kultūras programmu retranslāciju Eiropas Savienības valstu valodās (noteikumu Nr.24 2.3.2.3.apakšpunkts), kā arī segt izdevumus par padziļinātākām pārbaudēm, lai noskaidrotu, vai EPL ir programmas īpašnieka atļauja retranslēt programmas un vai retranslējamās programmas saturs nepārkāpj Elektronisko plašsaziņas līdzekļu likumā noteikto, nevis radīt Padomei papildu administratīvo slogu un izdevumus.Ar Projekta 1.punktu ir veikti noteikumu Nr.24 2.3.2.2.apakšpunkta grozījumi, nosakot, ka programmas, kuras galalietotājam ir pieejamas valsts valodā, tai skaitā ar dublēšanu, ieskaņošanu vai subtitrēšanu, ar nosacījumu, ka elektroniskais plašsaziņas līdzeklis ir informējis Nacionālo elektronisko plašsaziņas līdzekļu padomi par programmas nodrošināšanu ar valsts valodu, tai skaitā ar dublēšanu, ieskaņošanu vai subtitrēšanu attiecīgajā retranslācijas (izplatīšanas) gada laikā, par kuru valsts nodeva tiek aprēķināta. Minētie grozījumi noteikumu Nr.24 2.3.2.2.apakšpunktā ir nepieciešami, lai veicinātu noteikumu Nr.24 patiesā mērķa izpildi, tai skaitā nosakot EPL pienākumu informēt Padomi par programmas nodrošināšanu valsts valodā, tai skaitā ar dublēšanu, ieskaņošanu vai subtitrēšanu, attiecīgajā retranslācijas (izplatīšanas) gada laikā, par kuru valsts nodeva tiek aprēķināta. Tādējādi, novēršot turpmākās diskusijas par piemērojamo valsts nodevas apmēru, EPL, iekļaujot programmu savā retranslējamo programmu sarakstā, būs pienākums atzīmēt Padomes uzturētajā elektroniskajā reģistrācijas sistēmā, vai programma galalietotājam ir pieejama valsts valodā, tai skaitā ar dublēšanu, ieskaņošanu vai subtitrēšanu. Ja EPL to nebūs izdarījis retranslācijas (izplatīšanas) gada laikā, par kuru valsts nodeva tiek aprēķināta, tam nebūs tiesības pretendēt uz valsts nodevas atbrīvojumu par attiecīgajām programmām. Tādējādi samazināsies arī Padomes administratīvais slogs, atbildot uz EPL neskaitāmiem iebildumiem par piemērojamās valsts nodevas apmēru.Noteikumu Nr.24 5.punkta ievaddaļā ir nepieciešams precizēt norādītā likuma nosaukumu (Maksājumu pakalpojumu likums), mainot to uz aktuālo „Maksājumu pakalpojumu un elektroniskās naudas likums”.Ņemot vērā, ka noteikumi Nr.24 nenosaka *de minimis* atbalsta piešķiršanas brīdi, ir nepieciešams papildināt noteikumu Nr.24 13.3.apskšpunktu, kas noteiktu atbalsta piešķiršanas brīdi atbalsta saņēmējam. Atbalsta piešķiršanas brīža identificēšana ir būtisks priekšnosacījums korektai interpretācijai par datumu, kurā tiktu uzskatīts, ka atbalsts saskaņā ar Komisijas (ES) 2013.gada 18.decembra Regulu Nr.1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (dokuments attiecas uz EEZ) (turpmāk – Komisijas regula Nr.1407/2013) ticis piešķirts tā saņēmējam.Ar Projekta 5.punktu ir veikti grozījumi noteikumu Nr.24 13.3.apakšpunktā, papildinot punktu un nosakot, ka Padome pieņem lēmumu par *de minimis* atbalsta piešķiršanu mēneša laikā no pieteikuma saņemšanas dienas. Bet par atbalsta piešķiršanas dienu uzskatāma diena, kad Nacionālā elektronisko plašsaziņas līdzekļu padome pieņem lēmumu par *de minimis* atbalsta piešķiršanu.Ņemot vērā, ka valsts atbalsts  noteikumu Nr.24 ietvaros (noteikumu Nr.24 13.punkts) tiek sniegts saskaņā ar Komisijas regulu Nr.1407/2013, kā arī ņemot vērā, ka Komisijas Regulas Nr.1407/2013 darbības termiņš ir līdz 2021.gada 30.jūnijam un provizoriski tas tiks pagarināts, būtu lietderīgi no noteikumu Nr.24 13.8.punkta svītrot konkrētu lēmuma pieņemšanas datumu. Šādā gadījumā vairs nebūs atkārtoti jāveic grozījumi noteikumos Nr.24.Ar Projekta 6.punktu ir veikti grozījumi noteikumu Nr.24 13.8.apakšpunktā, nosakot Padomes lēmumu par *de minimis* atbalsta piešķiršanu pieņemšanas kārtību saskaņā ar Komisijas regulas Nr.1407/2013 7.panta 4.punktu un 8.pantu. Tādējādi izvairoties no nepieciešamības atkārtoti grozīt noteikumus pēc 2021.gada 31.jūnija un Komisijas Regulas Nr.1407/2013 darbības termiņa pagarināšanas.Ņemot vērā aktuālāko Eiropas Savienības tiesas judikatūru (sk. Eiropas Savienības Tiesas 2019.gada 5.marta spriedumu lietā Nr.C-349/17 (ECLI:EU:C:2019:172)[[1]](#footnote-1)), saistībā ar Komisijas Regulas Nr.1407/2013 piemērošanu, ir nepieciešams papildināt  noteikumus Nr.24 ar 14.1.apakšpunktu, kas paredz komercdarbības atbalsta atgūšanu kopā ar procentiem, ja komercdarbības atbalsta saņēmējs ir pārkāpis Komisijas regulas Nr.1407/2013 prasības. Ar Projekta 7.punktu ir veikti grozījumi, papildinot noteikumus Nr.24 ar 14.1.apakšpunktu, šādā redakcijā: „14.1. Ja Nacionālā elektronisko plašsaziņas līdzekļu padome konstatē, ka komercdarbības atbalsts ir piešķirts, pārkāpjot Komisijas (ES) 2013.gada 18.decembra Regulu Nr.1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam, atbalsta saņēmējam ir pienākums iemaksāt Nacionālajai elektronisko plašsaziņas līdzekļu padomei visu šo noteikumu ietvaros saņemto nelikumīgo komercdarbības atbalstu kopā ar procentiem, ko publicē Eiropas Komisija saskaņā ar Komisijas 2004.gada 21.aprīļa Regulas (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108.panta piemērošanai, 10.pantu, tiem pieskaitot 100 bāzes punktus, no dienas, kad komercdarbības atbalsts tika nodots atbalsta saņēmēja rīcībā līdz tā atgūšanas dienai, ievērojot Komisijas 2004.gada 21.aprīļa Regulas (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108.panta piemērošanai, 11.pantā noteikto procentu likmes piemērošanas metodi. Par šajā punktā noteiktā pienākuma izpildes nodrošināšanu ir atbildīgs atbalsta sniedzējs.”. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Padome. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projektā noteiktais regulējums attieksies uz EPL.  |
| 2. | Tiesiskā regulējuma ietekme uz tautsaimniecību un administratīvo slogu | Atsevišķās jomās administratīvais slogs tiks samazināts, piemēram, ieviešot Projekta 3. un 4.punktā ietverto tiesisko regulējumu, kas nosaka valsts nodevas samaksas termiņu, pagarinot to līdz kārtējā gada 31.maijam par iepriekšējā gadā retranslētajām programmām.Administratīvais slogs tiks samazināts, īstenojot noteikumu Nr.24 9.1.apakšpunktā ietverto tiesisko regulējumu par tiesībām pieteikties *de minimis* atbalstam, ja EPL gada neto apgrozījums nepārsniedz 500 000 *euro*. Ieviešot Projekta 3. un 4.punktā noteikto (noteikumu Nr.24 5.2.apakšpunkts un 11.punkts) tiesisko regulējumu, EPL vairs nebūs jāiesniedz Padomē papildus dokumenti (piemēram, operatīvā bilance), jo, nosakot valsts nodevas garāku termiņu, Padomei būs pieejami EPL gada pārskata dati no publiskajiem reģistriem un Padome varēs pārliecināties, vai EPL atbilst noteikumu Nr.24 9.1.apakšpunktā noteiktajām prasībām.Tāpat administratīvais slogs tiks samazināts ar Projekta 1.punktā ietverto tiesisko regulējumu, precizējot MK noteikumu Nr.24 2.3.2.2.apakšpunktu, nosakot, ka EPL ir pienākums informēt Padomi par programmas nodrošināšanu ar valsts valodu, tai skaitā ar dublēšanu, ieskaņošanu vai subtitrēšanu attiecīgajā retranslācijas (izplatīšanas) gada laikā, lai izvairītos no papildus datu apmaiņas pēc valsts nodevas termiņa iestāšanās, kas rada papildus neskaidrības un neveicina valsts nodevas apmaksas termiņa ievērošanu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Padome. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Dzelme 67221848

Marija.Dzelme@neplpadome.lv

Pļešakovs 67330336

Kristers.Plesakovs@km.gov.lv

1. <https://eur-lex.europa.eu/legal-content/LV/TXT/?uri=CELEX%3A62017CJ0349> [↑](#footnote-ref-1)